Na podlagi tretjega odstavka 73. člena Zakona o zdravstvenem varstvu in zdravstvenem zavarovanju (Uradni list RS, št. [72/06](http://www.uradni-list.si/1/objava.jsp?sop=2006-01-3075) – uradno prečiščeno besedilo, [114/06](http://www.uradni-list.si/1/objava.jsp?sop=2006-01-4833) – ZUTPG, [91/07](http://www.uradni-list.si/1/objava.jsp?sop=2007-01-4489), [76/08](http://www.uradni-list.si/1/objava.jsp?sop=2008-01-3348), [62/10](http://www.uradni-list.si/1/objava.jsp?sop=2010-01-3387) – ZUPJS, [87/11](http://www.uradni-list.si/1/objava.jsp?sop=2011-01-3723), [40/12](http://www.uradni-list.si/1/objava.jsp?sop=2012-01-1700) – ZUJF, [21/13](http://www.uradni-list.si/1/objava.jsp?sop=2013-01-0785) – ZUTD-A, [91/13](http://www.uradni-list.si/1/objava.jsp?sop=2013-01-3306), [99/13](http://www.uradni-list.si/1/objava.jsp?sop=2013-01-3548) – ZUPJS-C, [99/13](http://www.uradni-list.si/1/objava.jsp?sop=2013-01-3549) – ZSVarPre-C, [111/13](http://www.uradni-list.si/1/objava.jsp?sop=2013-01-4125) – ZMEPIZ-1, [95/14](http://www.uradni-list.si/1/objava.jsp?sop=2014-01-3951) – ZUJF-C, [47/15](http://www.uradni-list.si/1/objava.jsp?sop=2015-01-1930) – ZZSDT, [61/17](http://www.uradni-list.si/1/objava.jsp?sop=2017-01-2917) – ZUPŠ in 64/17 – ZZDej- K) ter četrtega odstavka 25. člena, 7. točke prvega odstavka 70. člena in drugega odstavka 71. člena Statuta Zavoda za zdravstveno zavarovanje Slovenije (Uradni list RS, št. 87/01 in 1/02 – popr.) je Upravni odbor Zavoda za zdravstveno zavarovanje Slovenije na 18. redni seji 17. 4. 2019 sprejel

**Dopolnitev Poslovnika**

**Upravnega odbora Zavoda za zdravstveno zavarovanje Slovenije**

1. **člen**

V Poslovniku Upravnega odbora Zavoda za zdravstveno zavarovanje Slovenije (št. 9001-3/2011-DI/13 z dne, 31. 1. 2011) se v 29. členu za tretjim odstavkom doda nov četrti odstavek, ki se glasi:

"(4) Posnetek seje se v skladu s predpisi in splošnimi akti Zavoda, ki urejajo ravnanje z dokumentarnim gradivom s področja varstva osebnih podatkov, uniči v 10 dneh od datuma potrditve zapisnika.".

Prehodna in končna določba

1. **člen**

Posnetki sej pred uveljavitvijo te dopolnitve poslovnika in katerih zapisniki so potrjeni, se v skladu s predpisi in splošnimi akti Zavoda, ki urejajo ravnanje z dokumentarnim gradivom s področja varstva osebnih podatkov, uničijo v 10 dneh od uveljavitve te dopolnitve poslovnika.

1. **člen**

Ta dopolnitev poslovnika začne veljati naslednji dan po objavi v aplikaciji E-gradiva.

Številka: 9001-6/2019-DI/11

Ljubljana, 17. 4. 2019

Tatjana Čerin

predsednica Upravnega odbora

Zavoda za zdravstveno zavarovanje Slovenije